         наименование на училището


                                                       Утвърждавам:………………………..……                            
                                                                                            /………………………………………..……/
                                                                                                        Директор на ……………………………….                                                                             
УЧЕБНА ПРОГРАМА
НА УЧЕБНОТО СЪДЪРЖАНИЕ 

ПО БЕЛ ЗА ИЗБИРАЕМИТЕ УЧЕБНИ ЧАСОВЕ 

(БЕЛ ИУЧ)
за I клас за __________________________________________/_______________________________________________УЧЕБНА ГОДИНА 
	2 часа/седмично/32 учебни седмици

64 часа/годишно


Изготвили:
    1. А клас: ___________________________                                                                                                                                                                                                                     /имена и подпис/
    1. Б клас:____________________________                                                                                                                                                                                                                   /имена и подпис/

  1. В клас:___________________________                                                                                                                                                                                                                     /имена и подпис/
                      1. Г клас: ___________________________                                                                                                                                                                                                                                          

                                                              /имена и подпис/
    1. Д клас: ___________________________                                                                                                                                                                                                                     /имена и подпис/
          1. Кратко представяне на учебната програма:
Учебната програма по български език и литература за избираемите учебни часове е изготвена в пълно съответствие с изискванията, заложени в учебната програма по български език и литература за общообразователна подготовка. Насочена е към затвърдяване и задълбочаване на знанията, уменията и отношенията, свързани с езиковите, литературните и комуникативноречевите компетентности на учениците.
Основни акценти и разпределение по етапи:
1. Предбуквен етап (2 – 3 седмици): развиване на звуковата култура, фината моторика и подготовка за писане. 

2. Буквен етап (до 25 седмици): начално ограмотяване – паралелно овладяване на четенето и писането на печатните и ръкописните букви (главни и малки), разпределени в трите групи по честотен принцип: 

· Първа група: гласни (а, е, о, и, ъ, у) и сонорни съгласни (н, р, л, м, й), последвани от буква я; 

· Втора група: беззвучни/звучни съгласни по двойки (т-д, с-з, к-г, п-б, ф-в, ш-ж); 

· Трета група: букви ч, х, ц, щ, ю, ь. 

3. Следбуквен етап (не по-малко от 4 седмици): усъвършенстване на езиковите, правописните и литературните умения, формиране на четивна грамотност и начални умения за създаване на текст. 

        2. Цели на учебната програма по БЕЛ ИУЧ:

Целите на обучение в избираемите часове са насочени към: 
1. да се разширят в практически план знанията за езиковите и речевите единици;
2. да се задълбочат знанията на емпирично равнище за правоговорни, правописни и пунктуационни норми;
3. да се усъвършенстват уменията за четене, развиване на уменията за създаване на текст; 
4. Да се да се усъвършенстват уменията на учениците да говорят и четат правилно и изразително;
5. да се усъвършенстват уменията на учениците да пишат грамотно и четливо;
6. да се задълбочат знанията за звукови промени, части на речта, видове изречения по цел на изказване;
7. да се разширят уменията за възприемане, осмисляне и интерпретация на определени литературни жанрове;
8. да се разширят уменията за ориентиране в комуникативната ситуация и за устно и писмено създаване на текст.

  3. Очаквани резултати от обучението в края на класа:
	Области на компетентност
	Знания, умения, отношения

	Езикови                                                 компетентности
	· Прави проверка на правописа на гласни в неударена сричка, Разграничава звук и буква в думата. 

· Разпознава всички печатни и ръкописни букви от българската азбука. 

· Изписва графически правилно елементите и буквите и свързва правилно буквите в думите. 

· Владее техники за четене и писане с разбиране на думи, изречения и кратки текстове.

· Пренася правилно части от думи на нов ред. 

· Разпознава гласни и съгласни звукове; дели думите на срички. 

· Разграничава езиковите единици звук – сричка – дума – изречение – текст. 

· Определя границите на изречението в текст и оформя графично началото (главна буква) и края (точка, въпросителен, удивителен знак).

· Прилага правописни правила: писане на главна буква за собствени имена; употреба на в/във, с/със; правопис на й, йо, ьо, я, ю, щ, дж, дз

	Комуникативноречеви компетентности
	· Прилага речев етикет (поздрав, благодарност, молба, извинение). 

· Разграничава вербално и невербално общуване (мимики, жестове, поза). 

· Пише четливо и грамотно под диктовка и при препис. 

· Съчинява кратък писмен текст (3–4 изречения) по серия от картини. 

· Преразказва устно епизод/откъс от художествен повествователен текст. 

· Озаглавява текст. 

	Литературни                              компетентности
	· Разпознава основни литературни/фолклорни жанрове: приказка, разказ, стихотворение, гатанка. 

· Разграничава стихотворна от нестихотворна реч 

· .Рецитира наизуст кратки стихотворения (напр. „Аз съм българче“). 

· Ориентира се в структурата и оформлението на детската книга (корица, страница, илюстрация, заглавие, автор). 

· Проявява интерес към четене на детски списания, енциклопедии и детски книжки.


           4. Специфични методи и форми за оценяване на постиженията на учениците и самооценяването им по конкретните теми:
Постиженията на учениците се оценяват устно или писмено във всеки учебен час. 

Оценката е качествена, формираща и е подкрепена от самооценката на ученика, реализирана по скала към всяка конкретна тема.
           5. Междупредметни връзки на учебната програма по БЕЛ ИУЧ: математика, изобразително изкуство, родинознание, технологии и предприемачество, английски език.
      Дейности за придобиване на ключови компетентности и междупредметни връзки:

· Комуникация на български език: звуково-буквен анализ, калиграфско писане, диктовки, съставяне на изречения, драматизации. 

· Математическа компетентност: броене на звукове, букви, срички и думи; използване на геометрични схеми и модели. 

· Дигитална компетентност: запознаване с виртуална клавиатура на кирилица, интерактивни езикови образователни игри. 

· Умения за учене: четене с разбиране, задаване на въпроси по илюстрация/текст, работа по образец и самопроверка. 

· Социални и граждански компетентности: работа по двойки и в малки групи, култура на изслушване и толерантност в диалога. 

· Културна осъзнатост и творческо изразяване: драматизация на приказки, илюстриране на прочетени откъси, участие в училищни празници (напр. Празник на буквите)

           6. Методически насоки:
Урокът по български език и литература в избираемите учебни часове се отличава със специфична структура. Целта му е насочена към обобщение и интегриране на знанията и компетентностите. Ето защо той се изгражда на основата на следните примерни компоненти:

· Актуализация на опорни знания и умения;

· Пренос на уменията в нов контекст;

· Самостоятелно решаване на задачи;

· Създаване на вътрешнопредметни връзки;

· Обобщение и интерпретация;

· Задаване на домашна работа (по преценка на учителя).

Учебното съдържание за избираемите учебни часове е представено в учебно помагало за избираеми учебни часове по български език и литература. Урочните единици са представени на разтвор, което гарантира плътност в урока. Учебното помагало съдържа допълнителни задачи и приложение, в което са включени примерни текстове за диктовка. Упражненията е добре да се използват диференцирано, според възможностите на учениците. По този начин се стимулира дейността на всяко дете и се мотивира към успешна учебна дейност.

Кратки методически насоки за преподаване по български език и литература в 1. клас
· Практическа насоченост без теоретизиране: Новите понятия (звук, буква, сричка, дума, изречение, текст) не се дефинират с научни правила, а се усвояват чрез практически опит, игри и примери. 

· Звуков аналитико-синтетичен метод: Обучението преминава задължително по пътя от живата реч към звуковия анализ (разпознаване и моделиране) и обратно към синтеза (четене и писане на срички, думи и изречения). 

· Паралелност и синхрон: Уроците за четене и уроците за писане вървят ръка за ръка, като се спазва кодифицираният образец за графично изписване на буквите. 

 Специфика по етапи на ограмотяване

1. Предбуквен етап:
- Акцент върху звуковата култура, артикулацията и разграничаването на гласни от съгласни звукове. 

- Развитие на фината моторика и пространствената ориентация в тетрадката с тесни и широки редове. 

- Работа със звукови и сричкови модели. 

2. Буквен етап:
- Спазване на групирането на буквите: I група (гласни + сонорни + я), II група (двойки по звучност/беззвучност), III група (ч, х, ц, щ, ю, ь). 

Важно: При буквите я, ю, щ, ь не се изисква от учениците да правят звуково-буквен модел на думата. 

- Изграждане на техника на плавно сричково четене и постепенен преход към цялостно четене на кратки думи. 

3. Следбуквен етап:
- Фокус върху четенето с разбиране и начални умения за отговаряне на въпроси по съдържанието на текста. 

- Правописна грамотност: главна буква в собствени имена, правилна пунктуация (* . ? ! *), правила за в/във, с/със и пренасяне на срички. 

- Речева изява: съставяне на 3–4 свързани изречения по серия картини и устен преразказ на епизод. 

7. Методическа организация и оценяване

· Оценяване: Прилага се само качествена, насърчаваща и стимулираща оценка, без поставяне на количествени оценки. 

· Инструменти за обратна връзка: Ежедневен преглед на тетрадките, кратки слухови диктовки, графични преписи, картотеки за четене и езикови игри. 

· Диференциация: Прилагане на индивидуален подход към ученици с различен темп на ограмотяване или с различен майчин език.

          8. Тематично разпределение по глобални теми:
	2
	Т Е М А
	Брой часове

(2 часа/седмично)

	1. 
	Начален преговор: Текст, изречения, дума и звук 
	8

	2. 
	Входящо равнище
	1

	3. 
	Да научим буквите на гласните и на съгласните звукове
	8

	4. 
	Особени случаи с Щ, Я, Ю
	2

	5. 
	Думи с ЙО и ЬО
	2

	6. 
	Азбука. Азбучен ред
	2

	7. 
	Правопис на изречение
	4

	8. 
	Правопис на имена. Гласни и съгласни звукове
	4

	9. 
	Пренасяне на части от думата на нов ред
	3

	10. 
	Общуване. Вежливи думи. Думи с И и Й
	6

	11. 
	Думи с Я, Ю, Щ, ДЖ и ДЗ
	4

	12. 
	С или СЪС
	4

	13. 
	В или ВЪВ
	4

	14. 
	ЙО или ЬО
	4

	15. 
	Годишен преговор
	7

	16. 
	Годишна проверка на знанията – изходно равнище
	1

	
	Общо часове:
	64

